ዝብል ሕቶ ብኣገዳስነት ነዛ መምህር ክስዕብ ዘለዎ ሕቶ ኾይኑ ምስ ረኸብናዮ ኣስዒብናላ። ብተደጋጋሚ ፍሬኻ ኣብ ቅድሜኻ'ዩ እትብል መምህር ለተብርሃን፡ ሓደ ናይ ህይወት ከቢድ ዝተብሃለ ኣጋጣሚ ብተኣምር ክትወጽኦሞ፡ 'ተወሳኺ ዕድመ' ከም እትነብር ክትርኢ ዝገበሩዋ ቅድሚ 42 ዓመት ዝመሃረቶም ናይ ሕጂ ፕሮፌሰራትን ዶኳትርን ተመስግን። እቶም ኣነ ዝምሃርኩዎም ንዓይ ዋሕስ ኾይኖም ን15 ዓመት እንጀራ ንኽበልዕ ገይሮምኒ'ዮም። ቅድሚ 15 ዓመት ኣብ ርእሰይ ሓደ ጽኪ ወጺኡኒ ዓብዪ ጸገም ገጢሙኒ ነይሩ። [ደቀይ] በዓል ዶክተር ኪዳነ እስጢፋኖስ፣ ዶክተር ክንፈ ኣርኣያ፣ ጴጥሮስ ኪዳነ፣ የማነ ኣብርሃ ኣብ መቐለ ሕክምና ክረክብ ብምግባር እቲ ዝነበረኒ ጸገም ብሰብ ሞያ ክለግሰለይ ብምግባር፡ ብህይወት ክነብር ገይሮምኒ'ዮም ትብል። ሞያይ ክብረተይ'ዩ ንዝበለትና መምህር፡ እቶም ሓደሽቲ ወለዶኸ ንዕኣ ዘለዎም ኣረኣእያ ከመይ ይኸውን?
